GiliGold/VAD_KnessetCorpus huggingface dataset:
מרב מיכאלי: אז אחד הדברים, באמת אנחנו חושבות וחושבים, ודבר אגב שהממשלה עשתה בתקופה שלפני הקורונה, בירושלים היו שאטלים שאספו עובדות ועובדים לבניינים שמרכזים הרבה מאוד, משום מה לצערי אחרי הקורונה זה לא חזר עדיין ואנחנו עובדות ועובדים לעשות את זה לא רק בממשלה אלא כל מיני מקומות שזה הגיוני, לעשות שיתופים של מעסיקות/מעסיקים וכולי.
מרב מיכאלי: אבל הדבר המרכזי הוא באמת מה שדיברת עליו מבחינת היכולת להשתמש בדאטה וזה ניהול תחבורה ציבורית בזמן אמת, דבר שהמשרד בהנחייתי משקיע בו עכשיו הרבה מאוד מאמץ כדי למקסם גם את מה שעומד לרשותנו עוד לפני שהשקענו גם בתשתיות וגם בעוד תוספת משמעותית של שירות.
מרב מיכאלי: אין שום ספק שיש כל כך הרבה אפשרויות ואני בטוחה שגם משיתוף הפעולה הזה אנחנו נוכל ללמוד, גם מהאפליקציה של צה"ל, ונוכל לעשות את החלפת המידע מהעבודה של שני הגורמים, אין לי ספק שזה יקפיץ אותנו קדימה בתחום של ניהול תחבורה ציבורית בזמן אמת.
רם בן ברק: מישהו מהחיילים רוצה להוסיף, לשאול שאלה?
יעל סבן: זה מאוד משמח לראות את התמונה של 392 שקודם הראיתם.
יעל סבן: אני אישית הייתי שמונה חודשים עכשיו בסיירים, מעולם לא ראיתי את 392 ככה שזה מבורך, והלוואי שזה רק ימשיך.
יעל סבן: לגבי האפליקציה של שאטל אני אגיד משהו ואני חושבת שגם יונתן יסכים איתי, בבסיס כמו סיירים שזה בסיס הכשרות בסוף היום ההתנהלות של אוטובוסים היא פחות כמו בחיילים עורפיים או תומכי לחימה, שכאילו אתה בא, עולה על תחב"צ והולך הביתה.
יעל סבן: הכל נמצא בקבוצות, נמצא בגדודים, נמצא בפלוגות של הבא"ח.
יעל סבן: זאת אומרת המ"פ שלי, אני הייתי מפל"ג בקורס מכ"ים, הוא אומר לרס"פית 'תקשיבי, תעבירי עכשיו לכל המ"מים להגיד לכל החיילים להזמין שאטל לשעה 3:00' כי זה השאטל שיוצא מסיירים ב-3:00 בלילה.
יעל סבן: אבל צריך לזכור שבבסיס כמו סיירים וכמו שזפון, זה לא רק בא"ח, זה לא רק הכשרות, זה לא רק הקורס מכ"ים, או קורס קצינים והשלמות, מדובר במפקדה שלמה שלא תמיד יכולים לעלות על ההסעות האלה, גם מטעמים של, אתה יודע, לפעמים משימות שנגיד היו שולחים אותי לכל מיני משימות 'את שומעת, אנחנו חייבים שתסעי עכשיו לעיר הבה"דים להביא משהו, למשוך רכב מצריפין' או הפניות או כל מיני מקרים דחופים, והרבה פעמים היציאה העצמאית הזאת, אני מבינה את הרעיון של השאטל אבל הוא מתפספס כי יש מערך תפעולי מאוד גדול סביב ההכשרות האלה ולדעתי שם זה נופל.
יעל סבן: שכאילו אולי המון מהנתונים עולים במקום של חיילי הכשרות.
יעל סבן: שאומרים להם 'תעשו X' והם עושים אותו.
רם בן ברק: מישהו עוד רוצה לפני שאני נותן ל-?
יונתן בר יואב: לי יש גם משהו קטן להגיד.
יונתן בר יואב: גם לגבי אמצע השבוע, יש פתרונות מאוד פשוטים לזה.
יונתן בר יואב: גם אתה אמרת ש-392 יש כל עשר דקות, זה לא המצב, אני יודע שזה קו אזרחי וזה הרבה יותר קשה אבל אין אותו כל עשר דקות.
יונתן בר יואב: אם זה היה כל עשר דקות אני לא חושב שהייתי יושב כאן ומדבר על זה.
יונתן בר יואב: אין בעיה לחכות 10 דקות בשמש, הבעיה זה לחכות - - -
פיני בן מויאל: הוא התכוון לקו עירוני בבאר שבע, המספר הוא אחר.
פיני בן מויאל: אבל אני מבין מה אתה אומר, זה בסדר.
יונתן בר יואב: אני אומר שהתדירות שם מאוד נמוכה.
יונתן בר יואב: רק רציתי להבהיר את העניין הזה.
פיני בן מויאל: יש לי שאלה אבל שמאוד מעניינת אותי.
פיני בן מויאל: אם קו 392 הוא קו של הזמנה, כמו שאנחנו עושים.
פיני בן מויאל: איך אתם מצפים לבוא לעלות על אוטובוס, אני מדבר בשיא הרצינות, כשלא הזמנתם לו מקום.
פיני בן מויאל: אם לא הזמנת לו מקום איך אתה מצפה - - -
יונתן בר יואב: אני אגיד לך סתם לצורך העניין, אני נשארתי בשיזפון, האוטובוס מתחיל באילת, עובר בכל מיני מוצבים על הדרך ואז הוא נכנס לסיירים בסיס גדול, בהל"צ בסיס גדול, עובדה, אתה יכול להזמין מקום אבל מה שקורה כשהוא מגיע לשיזפון הוא מפוצץ כבר.
יונתן בר יואב: גם אם הזמנתי מקום, מה הנהג יעשה?
יונתן בר יואב: מותר לו להעלות עשרה בעמידה.
יעל סבן: יש לי גם תשובה על זה.
יעל סבן: באגד לפחות באתר, האופציה להזמין את האוטובוס מיום חמישי ליום חמישי הבא, זה נפתח שבוע מראש, אתה יכול ממש לראות את לוח השנה, אתה רואה ב-5 לחודש אתה יכול להזמין את האוטובוס, יש לך מספר תאריכים, הרבה פעמים אם לא הזמנת מספיק מראש נחסמת האופציה.
פיני בן מויאל: ברור.
רם בן ברק: 10 דקות נענה, ואז אני אסכם ונסיים את הדיון.
איציק תורג'מן: אני אענה, אני רוצה רגע כמובן גם מה שיעל אמרה.
איציק תורג'מן: קודם כל, יש לנו אחריות כמפקדים על החיילים שלנו.
איציק תורג'מן: אני לא גדלתי בלוגיסטיקה, אני כל חיי הייתי לוחם ממפקד עד מפקד אוגדה.
איציק תורג'מן: יש לנו אחריות ונכון, יש מקרים, עדיין ירדו בשדרות בלילה מאוחר ולמפקד יש אחריות.
איציק תורג'מן: אנחנו מפעילים מערך היסעים מרחבי עם טיוליות שנוסעות ברמת הגולן, בעוטף עזה, זה מרחב, אני נתתי את זה למפקד האוגדה, לקצין הלוגיסטיקה של האוגדה להפעיל את מערך ההיסעים שלו, כן, גם אם יהיה שם חייל אחד על טיולית זה שווה לי, אני עוד פעם אומר, זה לא עניין של כסף, אני מחזיק את זה גלובלית, כדי שתהיה לנו גמישות.
איציק תורג'מן: מהתחנות וגם בין המוצבים.
איציק תורג'מן: זה מערך ההיסעים שיש לי היום.
איציק תורג'מן: לכן המפקדים אחראים, אני אומר את זה בצורה מוחלטת, כשאני רואה את התמונות אני בא בטענות למפקדים.
איציק תורג'מן: מח"ט 460 שומע ממני כל שבועיים 'למה, תסביר לי'.
איציק תורג'מן: כי זה לא עניין של כסף, זה עניין של מודעות וזה עניין של אחריות המרחבית שלך וההחלטה שלך כשאתה המפקד ואתה צריך לדאוג לאנשים.
רם בן ברק: גם יותר מזה.
רם בן ברק: אני חושב, אתה יודע, גם אני הייתי בצבא וגם יש לי שלושה ילדים בצבא, ואתה נתקל בדברים שמישהו צריך לצאת להפנייה - - -
איציק תורג'מן: אני אדבר על זה.
איציק תורג'מן: דבר שני, אני אומר מצד שני, חבר'ה, אין לנו שליטה על אגד.
איציק תורג'מן: אני רק אומר, אני פה מערך, אין לי שליטה, אם אני אשלח אוטובוס על כל חייל שצריך לצאת להפנייה, והוא צריך לנסוע, כי אני רוצה שהוא יגיע להפנייה, יש לי גם את האחריות הרפואית עליו, אז אני אומר לכם, אני אפעיל 1,500 אוטובוסים ביום, אני מקריס את המשק.
איציק תורג'מן: אני אקריס את המשק.
איציק תורג'מן: השרה לא תאפשר את זה.
איציק תורג'מן: לכן אני אומר, יש פה גם נציג של אגד אני מציע ש- - - תדירות ההסעות, זה לא בשליטה באמת שלנו.
איציק תורג'מן: גם אם אני אבוא ואגיד שאני רוצה שאגד ייצא כל עשר דקות, זה לא אחריות שלי.
איציק תורג'מן: אנחנו עם מערך בקרה פיזי.
איציק תורג'מן: אני לא אוהב את התלונות, זה לא בגלל התקשורת, עוד פעם.
איציק תורג'מן: לי יש אחריות עליהם, על החיילים.
איציק תורג'מן: לא מעניין אותי באמת התקשורת.
איציק תורג'מן: אני אומר את זה באחריות מלאה ואני שלוש וחצי שנים ראש אט"ל.
איציק תורג'מן: אכפת לי שהם יגיעו באופן מכבד לבסיסים שלהם והביתה.
איציק תורג'מן: שאנחנו אמרנו עד 300 מטר הביתה בקורונה, זו הייתה החלטה שלי כי סביר ללכת 300 מטר ברגל.
איציק תורג'מן: כי אנחנו בסוף צריכים לראות שצה"ל ממשיך את הרציפות התפקודית שלו ואנחנו מציבים היום קצינים ונגדים בתחנות המרכזיות ובתחנות הבעייתיות, כל יום ראשון וחמישי כדי ללמוד ולהשתפר.
איציק תורג'מן: דרך אגב, אלה לא שוטרים.
איציק תורג'מן: אני לא רוצה שיהיו שוטרים, כדי לראות רגע שמה שהתכוונו נעשה כמו שצריך.
איציק תורג'מן: התחבורה הציבורית ממשיכה לעבוד.
איציק תורג'מן: חוץ ממערך ההיסעים שראיתם פה אנחנו מתבססים, אנחנו גם משלמים על זה.
איציק תורג'מן: ולכן אני אומר, המקרה הבודד שהוא מפריע לי גם, החיילת או החייל להפנייה, או לחתונה, או לאירוע, או לצאת הביתה באמצע השבוע.
איציק תורג'מן: יש גם כאלה.
איציק תורג'מן: בסוף זה מתבסס על תחבורה ציבורית.
איציק תורג'מן: אנחנו לא יכולים לתקן את הכל.
איציק תורג'מן: לכן אני חושב שהיכולת שלנו והגישה שאנחנו הולכים עם משרד התחבורה זה להוריד את העומס מהתחבורה הציבורית כגישה שחייל לא יתמודד עם איש/אישה אזרח/אזרחית.
איציק תורג'מן: שלא יתמודד איתם.
איציק תורג'מן: והיכולת הזאת היא דרך אגב מאוד פשוטה וכשיש שת"פ אז בכלל זה גם עובד בצורה טובה, ואמרתי, זה לא עניין של כסף, זה טכנולוגיה, דאטה, ובסוף לראות שאנחנו מסוגלים.
איציק תורג'מן: עדיין, יהיו מקרים בודדים, הם מורכבים יותר.
רם בן ברק: נציג חברת אגד רוצה לומר מילה.
עמיחי לוי: אני ברשותך אתייחס קודם.
עמיחי לוי: אני מהרשות לתחבורה ציבורית, מנהל אגף הפעלה.
עמיחי לוי: אני אתן גם לנציג אגד להתייחס.
עמיחי לוי: חשוב להסביר, בחלוקה הלא כתובה בין משרד התחבורה למשרד הבטחון, ברור לנו שימי אמצע השבוע אנחנו לא מצפים מצה"ל להפעיל שאטל, להפעיל היסעים מיוחדים כי החיילים אמורים להיות בבסיסים.
עמיחי לוי: הנסיעות שיש בהיקפים, זה לא היקפים גדולים, אנחנו יודעים לתת מענה באמצעות התחבורה הציבורית, זה לא רק חברת אגד, זה עוד חברות שנותנות את שירותי התחבורה הציבורית, ובסך הכל בימי אמצע השבוע גם היקף הבעיות פעוט, מאוד נדיר.
עמיחי לוי: אנחנו כן רואים פה ושם בעיות כי צריך להגיד שצה"ל הוא לא לקוח רגיל של תחבורה ציבורית.
עמיחי לוי: השונות מאוד גדולה.
עמיחי לוי: בסיס כמו צאלים שהוזכר כאן קודם, אם יש אימון של מילואימניקים שהסתיים ביום רביעי וזה קורה, זה עוד 1,000 איש שפתאום לא ציפינו להם, ואנחנו ארגון לומד, אנחנו יודעים להתאים את סל הביקוש אבל אל מול הפתעות קשה לנו יותר וגם במקרים האלה ההנחיות לחברות התחבורה הציבורית זה לתגבר במיידית, לפעמים זה ייקח להם עוד 20 דקות או חצי שעה להביא את הנהג ולהביא את האוטובוס.
רם בן ברק: כשהוא יודע שהם משתחררים - - - שגם הוא נותן מענה לאותם 1,000 איש.
עמיחי לוי: נכון.
עמיחי לוי: ועדיין התמונות שראינו בקו 392 היו דווקא ביום רביעי אחרי הצהריים שכנראה היה איזה שהוא שחרור יותר מסיבי מהרגיל, וגם הוזכר פה קודם, גם בקו 392 יש מזה שלוש שנים הזמנת מקומות מראש ואם יש מקרים שחיילים, קודם כל במקרה שעלה לתקשורת אנחנו בדקנו וכל החיילים נאספו בסופו של דבר, זה לקח את הזמן כי היו שלושה אוטובוסים בדרך אז החילים באים לאוטובוס הראשון וכולם רוצים לעלות עליו והשניים הבאים כבר היו בהם מקומות פנויים.
עמיחי לוי: ואולי אני אתן לארז מאגד טיפה יותר להרחיב על הנושא הזה כי הם מרגישים את זה ממש בשטח.
ארז לבחר: שלום לכולם קודם כל.
ארז לבחר: אני מנהל התנועה של אגד.
ארז לבחר: אני רוצה באמת לומר שאנחנו לפני כ-3 שנים התחלנו להפעיל את הנושא של הזמנת מקומות מראש בקווי 392 לבסיסי שזפון, עובדה וכל הבסיסים בציר הזה.
ארז לבחר: אני יכול לומר באמת שאני אישית לוויתי את התהליך הזה והגעתי מספר פעמים לתחנה מרכזית באר שבע ומספר רב של חיילים אמרו לי שיש להם חיים חדשים.
ארז לבחר: לא ראיתי באמת עומסים מיוחדים על האוטובוסים, כל החיילים הזמינו מקומות, הגיעו, כל אחד ידע את המושב שלו ובאמת זה עבד בצורה טובה.
ארז לבחר: אני לא מכיר בעיות בימי א' ו-ה', כמובן שאנחנו מתגברים, יש לנו חדר מצב שיושב ממש ובודק את כמות הנוסעים באוטובוסים ויש נוהל מסודר שנקבע על ידי משרד התחבורה שאנחנו יודעים שאוטובוס שהזמינו עליו מעל 35 איש, אנחנו מיד פותחים כבר את האוטובוס הבא.
ארז לבחר: אני לא מכיר בעיות בימי ראשון וחמישי.
ארז לבחר: מה שפה קרה שזה ביום רביעי, כנראה כמו שעמיחי הסביר, שיצאו כמות גדולה של חיילים וכתוצאה מכך נגרמו עומסים.
ארז לבחר: אבל בסך הכל אני חושב שזה עובד בצורה טובה, בצורה תקינה ועובד על פי נוהל מסודר ואני לא רואה בעיות מיוחדות.
ארז לבחר: תודה.
רם בן ברק: ברשות
רם בן ברק: כם אני אסכם את הדיון.
רם בן ברק: קודם כל אני רוצה להגיד שעצם זה שראש אט"ל האלוף תורג'מן ועצם זה ששרת התחבורה מרב מיכאלי מצאו לנכון להגיע לדיון הזה אני חושב שזה מראה שהדיון הזה אכן חשוב ונותנים לו את תשומת הלב המתאימה ואני מאוד שמח על כך.
רם בן ברק: יש בעיה, הייתה בעיה, אחרת לא היינו יושבים כאן.
רם בן ברק: אני מתרשם שיש מאמץ אמיתי ורציני ופתרונות יצירתיים לפתור את הבעיה הזאת.
רם בן ברק: יש דברים שאני חושב שעדיין צריכים לראות שאנחנו פותרים אותם כמו האחריות של צה"ל שאנשים יגיעו להפניה ולא יחכו שעות בתחנות מרוחקות.
רם בן ברק: צריך לחשוב על איזה שהוא פתרון גם בסוגיה הזאת.
רם בן ברק: אני בכל אופן מברך גם על הדיון וגם על הגישה הרצינית שהוצגו כאן והפתרונות הרציניים שהוצגו כאן.
רם בן ברק: אנחנו נעשה בקרה על הסיפור הזה.
רם בן ברק: בעוד מספר חודשים נעשה בדיקה נוספת לראות אם באמת חל שיפור.
רם בן ברק: אני רוצה להודות לכל מי שהיה.
ניר אורבך: אדוני היושב-ראש הכנסת, אני אעשה את זה פורמלי.
ניר אורבך: קטונתי מלהציג את רם.
ניר אורבך: גם להבדיל מהוועדה הקודמת, שבה אני נבחרתי, פה הוא כבר הוכיח את עצמו, אני צריך עכשיו להתחיל.
ניר אורבך: אז אני אעשה את זה פורמלי, אני אקריא את ההודעה, נעבור להצבעה.
ניר אורבך: אנחנו ממשיכים הלאה לוועדת הכספים לעשות את אותו תהליך.
צבי האוזר: בדרך לעוד לקוח מרוצה.
): בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה, לפי המלצת ועדת הכנסת.
): הוועדה המסדרת, המחזיקה בסמכויות ועדת הכנסת לעניין זה, החליטה להמליץ לוועדת החוץ והביטחון לבחור בחבר הכנסת רם בן ברק כיושב-ראש הוועדה.
): מי בעד?
): מי נגד?
): מי נמנע?
): אושר.
): פה אחד חבר הכנסת רם בן ברק נבחר ליושב-ראש הועדה.
): אני מעביר לך, בבקשה, את השרביט.
מיקי לוי: בוקר טוב, אני לא רוצה לחזור על הדברים שאמרתי בוועדה הקודמת, ועדת הכנסת, כי יש כאן יותר אנשים שהיו בוועדה הקודמת ושמעו מה אני אומר.
מיקי לוי: אבל לאלה שלא היו: אני מצר על כך שלא הצלחנו להגיע, למרות המאמצים, לידי איזשהן פשרות בגישור בין האופוזיציה לבין הקואליציה.
מיקי לוי: עשינו מאמצים אדירים.
מיקי לוי: אני רוצה שתדעו, שבמוצאי שבת הוצאתי מכתב, והזמנתי את כולם אליי, למשרד שלי, לשעתיים, ואף ביטלתי את הוועדה המסדרת באותו ערב.
מיקי לוי: חלק הגיעו, חלק לא הגיעו.
מיקי לוי: ביום ראשון בערב, כשהלכתי לביתי, הרגשתי מין מפח נפש על זה שכשלתי בניסיונות שלי לעשות איזשהו קירוב לבבות בעניין הזה ולהגיע לאיזשהו הסדר.
מיקי לוי: צר לי על כך שאף אחד מהאופוזיציה לא מגיע לכאן.
מיקי לוי: אפשר להמשיך ולהילחם, אבל להחרים נראה לי לא לעניין.
מיקי לוי: אבל קטונתי מלהגיד להם מה לעשות ואיך לעשות ואיך להתנהג, וזה חבל.
מיקי לוי: אחרי שכשלנו בניסיונות במשך חודש ימים – חודש ימים – אני שיניתי את היחס, יחד עם היועצת המשפטית, מזכירת הכנסת, את היחס של האופוזיציה בתוך הוועדות עצמן.
מיקי לוי: כמובן שאף פעם זה לא מספיק, אבל אני יכול להגיד לכם שעשיתי כמיטב יכולתי, למרות שזה לא בדיוק התפקיד של יושב-ראש הכנסת.
מיקי לוי: התפקיד שלי הוא להקים את ועדות הכנסת.
מיקי לוי: לכן אני אומר שזה חבל, חבל לי שהגענו למצב הזה.
מיקי לוי: אבל מאידך כיושב-ראש הכנסת אני לא יכולתי להרשות לעצמי לא להקים את ועדות הכנסת.
מיקי לוי: ועדות הכנסת הן הלב הפועם של הבניין הזה.
מיקי לוי: בלי ועדות הכנסת אנחנו נוכל לצעוק במליאה ולנאום ולעשות, אבל תכלס לא נוכל לקדם עניינים בכל מיני נושאים לטובת מדינת ישראל, אזרחי מדינת ישראל.
מיקי לוי: רם ידידי – אני יכול להגיד את זה חד משמעית: רם ידידי – באמת האופי שלך, אני לא יודע מה מקביל לאופי שיפוטי.
מיקי לוי: לא יודע להגיד.
מיקי לוי: אופי שיפוטי היה שגור אצלי כמעט חצי מהחיים.
קריאה: מזג נוח.
מיקי לוי: אוה, מזג נוח.
מיקי לוי: מזג שיפוטי לא טוב - - -
אמילי חיה מואטי: לא, ההפך ממזג שיפוטי.
מיקי לוי: בהחלט, לרם מזג נוח, עתיר ניסיון, באמת עתיר ניסיון במגוון תפקידים שביצע לטובת מדינת ישראל.
מיקי לוי: אין לי בכלל ספק שהוועדה הזאת תתרומם.
מיקי לוי: היא אחת הוועדות באמת החשובות.
מיקי לוי: נגזרים פה גורלות מדינה, אזרחי מדינת ישראל, עם ישראל, עתידו בארץ הזו.
מיקי לוי: אני תמיד נוהג להגיד: אחרי 2,000 שנה חזרנו הנה, והוועדה הזו היא בדיוק הלב הפועם, שלא נאבד את המדינה הזו פעם נוספת ויוציאו אותנו לגלות.
מיקי לוי: נעשה את הכול למען הנושא הזה.
מיקי לוי: אני מאחל לך הצלחה מכל הלב, ידידי היקר.
מיקי לוי: כשאני עצבני, לפעמים אני מתקשר אליך, ואז אתה מתעצבן יותר.
רם בן ברק: תודה רבה, אדוני היו"ר.
רם בן ברק: ותודה רבה לכולכם.
יאיר גולן: רוצים גם לברך.
רם בן ברק: בבקשה, לפי הסדר, חבר הכנסת גולן.
יאיר גולן: אז, רם, קודם כול באמת ברכות.
יאיר גולן: זה מסוג המעמדים שבהם אתה אומר: האיש הנכון במקום הנכון בזמן הנכון ולא מרגיש עם זה רע כי זה קלישאתי.
יאיר גולן: אז באמת הרבה הצלחה.
יאיר גולן: ואני חושב שאני אומר את זה בשם כולנו:
יאיר גולן: מלוא שיתוף הפעולה, ונכונות לעבוד קשה והרבה, כדי שהדברים פה באמת יהיו על הצד הטוב ביותר, ולמען המטרה המשותפת, כפי שציין יושב-ראש הכנסת.
מיקי לוי: אני מתנצל – אה, סליחה, חשבתי שסיימת, יאיר.
יאיר גולן: משפט אחרון, והוא דווקא נוגע אליך, יושב-ראש הכנסת.
יאיר גולן: אז דיברת על המזג הנוח ועל הסבלנות, ואני בהחלט מזדהה עם האמירה הזאת ביחס לרם.
יאיר גולן: ואני אומר את זה להפתעתי אפילו, מתוקף היכרותי אותך מהאופוזיציה, שגם אתה מגלה רמה גבוהה של סבלנות ואורך רוח, ובהחלט ראוי להמשיך כך.
יאיר גולן: ועם זאת, אני חושב שבאמת אנחנו צריכים לסכל את הניסיונות לחבל בעבודת הכנסת, להעלות פעם אחר פעם הסתייגויות שהן לא לכבודה של הכנסת, לא לשם כך בכלל נוצר המושג הסתייגות.
יאיר גולן: להחזיר אווירה של רצינות ואחריות, ולוודא שבאמת כולנו, בלי יוצא מן הכלל, עושים את הדברים הכי נכונים למען אזרחי ישראל.
מיקי לוי: תודה.
מיקי לוי: אני מבקש סליחה, ועדת כספים זה אותו תהליך, ועדה מאוד חשובה.
מיקי לוי: אז אני מבקש את סליחתכם.
מיקי לוי: אני מסתכל על הצוות, לא אמרתי מילה – אחד-אחד, כל אחד מומחה בתחומו, שרק יוכלו להוסיף.
מיקי לוי: תודה לכל חברי הוועדה.
מיקי לוי: בהצלחה לכם.
מיקי לוי: חברים, בהצלחה.
נירה שפק: רם, אני גם צריכה ללכת לכספים.
נירה שפק: אני רוצה להגיד, שממש כיף לי שאתה יושב-ראש הוועדה.
נירה שפק: בוועדה הזמנית, שהיית היושב-ראש שלה, ראינו מה אתה מסוגל לעשות, וזה היה רק בקטנה, אנחנו מחכים לראות בגדולה ובקבועה.
רם בן ברק: משה.
משה טור פז: רק מברך אותך, רם, מכל הלב, ונעבוד טוב ביחד.
צבי האוזר: רם, באמת ברכות.
צבי האוזר: אני חושב שמעבר למינויים, מה שמתרחש עכשיו בכנסת, המינוי הזה, הוועדה הזאת היא ועדה מאוד חשובה.
צבי האוזר: ואני מאמין, מקווה וחושב שזה גן נעול, שיחסית מגודר מכל מה שמתרחש כאן בכנסת.
צבי האוזר: יש לזה יתרונות ויש לזה חסרונות, אבל היתרונות הם רבים על החסרונות.
צבי האוזר: בהינתן שזאת הוועדה הכי פחות מצולמת, שככל שהעניינים שנדונים בה הם יותר חשובים כך יש בהם יותר חשאיות, מה שמבטיח מקדם ענייניות משמעותי.
צבי האוזר: ובהקשר זה אתה רק זוכה, וזה מה שצריכים כולנו לשאוף.
צבי האוזר: זאת ועדה חשובה.
צבי האוזר: היא ועדה שבהקשרים מסוימים היא הגורם היחידי שמנהל דיאלוג קונסטרוקטיבי ביקורתי מול מערכות.
צבי האוזר: היא נבחנת ביכולתה לאתגר את הדרגים המדיניים ואת הדרגים המקצועיים, במקומות שבהם אף אחד לא מאתגר אותם מפאת חוסר מידע – לא התקשורת, לא החברה האזרחית, ולעיתים גם לא מה שמתרחש כאן סביבנו בבית הזה, בכנסת הישראלית.
צבי האוזר: ולכן כמו שאני אומר, זה מקום חשוב.
צבי האוזר: האדם הנכון בזמן הנכון במקום הנכון, ובאמת הצלחה מכל הלב.
צבי האוזר: אני מרשה לעצמי לדבר בשם כולנו, כולנו כאן לרשותך, לעשות את אותה מלאכה שאני מגדיר אותה כמלאכת קודש.
רם בן ברק: איתן.
איתן גינזבורג: אני מרגיש דז'ה וו, כי היינו במעמד הזה רק לפני כמה שבועות.
יאיר גולן: אין פה משהו בכנסת שלא יגרום למישהו דז'ה וו בקצב הזה.
איתן גינזבורג: אבל בכל זאת, אנחנו באותו מעמד, רק פעם שעברה לא הזדמן לי לברך אותך בגלל שנאלצנו ללכת להצביע בדיוק באותו מקום בוועדת הכספים.
איתן גינזבורג: אז הפעם אני אנצל את ההזדמנות לדבר יותר בנחת, ואברך אותך על הבחירה הקבועה כיושב-ראש הוועדה החשובה מאוד הזאת.
איתן גינזבורג: אני מצטרף לכל הדברים שנאמרו על ידי חבריי, הדברים של צביקה, יושב-ראש הוועדה הקודם.
איתן גינזבורג: זו ועדה חשובה, אין ספק בכך.
איתן גינזבורג: והעובדה שאתה תעמוד בראשה, העובדה שאתה מגיע מהמקורות שמהם אתה מגיע, זה דבר שאני רואה אותו כמשהו מרענן.
איתן גינזבורג: אגב, שאתה מגיע מתוך מערכת הביטחון, אתה לא מגיע מתוך המערכת הצבאית, שהיא מושא הביקורת הגדול של הוועדה הזאת, ויש בזה הרבה הרבה טעם.
איתן גינזבורג: אני באופן אישי די נלהב לחדש את הפעילות של הוועדה באופן קבוע.
איתן גינזבורג: וכפי שאמר צביקה, אנחנו עומדים לרשותך, ואני בטוח שאת הביקורת ואת הפיקוח הפרלמנטרי, וגם את שני הגרוש שכל אחד מאיתנו יוכל לשים, אני חושב שבעבודה משותפת נוכל לממש את שליחותנו, ונאחל לך באמת הרבה מאוד הצלחה.
רם בן ברק: אמילי.
אמילי חיה מואטי: חברים יקרים, רם יקר, מכל הסיבות הנכונות במהלך כל מערכות הבחירות ביקשתי לא להופיע איתך בפאנלים, כי אתה פשוט מאוד מעמיק, מאוד מכבד ומאוד מרחיב דעת.
רם בן ברק: אני דווקא ביקשתי להיות איתך.
אמילי חיה מואטי: על כן מצאתי את עצמי, בפעמים שזה כן קרה, בתקלות שנוצרו, מהנהנת, וכשמגיע תורי לדבר אני פשוט מסכימה עם כל מילה של רם, אז אין לי מה להרחיב.
אמילי חיה מואטי: לעומת זאת, אני כל כך כל כך שמחה להיות כאן וללמוד.
אמילי חיה מואטי: אני חושבת שזו ועדה חשובה, ואני שמחה מאוד מאוד מאוד שזה אתה.
אמילי חיה מואטי: תודה רבה על ההזדמנות.
יוסף טייב: - - - פטור בלא כלום.
יוסף טייב: קודם כול, אני מאוד שמח להיות כאן.
יוסף טייב: כשבאתי לכנסת אמרתי שזה המקום באמת, ואני שמח שהגעתי לכאן, וגם ברכות לרם ולכל החברים.
יוסף טייב: ואני מצפה באמת לעבודה פורייה כאן, כי זה דבר חשוב.
יוסף טייב: בהצלחה.
רם בן ברק: אמרתי, אולי נעשה את זה פעם בשבועיים, אני עלול להתרגל לזה.
רם בן ברק: תראו, אחרי שלושה שבועות בתפקיד, אומנם הוועדה לא כל כך עבדה, אבל אני מנסה להיכנס עמוק לתוך העניינים.
רם בן ברק: זו באמת ועדה מרתקת מאוד, עם יכולת השפעה מאוד גדולה על מה שקורה כאן ויכולת בקרה מעמיקה, ואני מאוד שמח על התפקיד שיצא בחלקי לקבל בכנסת הזאת.
רם בן ברק: ואני מאוד שמח על חברי הוועדה המגוונים שנמצאים איתנו כאן, כפי שאני חושב שזה טוב שיש כאן אנשים שיש להם ניסיון צבאי רב – יאיר גולן – וזה טוב שיש כאן אנשים שבאים בתולים לעניין הזה, כי זה תמיד מרענן את המחשבה.
רם בן ברק: אנחנו לפעמים קצת מקובעים.
רם בן ברק: לי יצא להציג בפני הוועדה הזאת לא מעט פעמים בתפקידיי הקודמים כראש אגף מבצעים וכסגן ראש המוסד, ככה שאני גם יודע את הטריקים, איך עובדים על הוועדה, ומהבחינה הזאת יש לי יתרון.
רם בן ברק: ואני מאוד שמח ואני מודה לכולכם על האמון.
איתן גינזבורג: אתה אומר שבתחבולות זה תמיד עובד, בכל רובד של החיים?
רם בן ברק: תהיה לנו ועדה טובה, ואנחנו נזכה לשיתוף פעולה, מפני שזה האופי של המדינה שלנו.
רם בן ברק: אני רוצה לנצל את ההזדמנות שאנחנו כאן.
רם בן ברק: תראו, עדיין לא הקמתי את הוועדות, כי אני נותן עוד צ'אנס עד סוף השבוע, שהאופוזיציה תיתן את האנשים שלה ונעשה את זה בצורה יותר מסודרת.
רם בן ברק: הוועדה היחידה שאני כן רוצה להקים ולהצביע עליה כאן עכשיו זו ועדת המשנה למודיעין, שאני רוצה להתחיל לעבוד איתה.
רם בן ברק: את שאר הוועדות נקים לכל המאוחר, אני מקווה, ביום שני הבא – את הוועדה של אמילי, של צביקה, את שאר הוועדות.
רם בן ברק: את ועדת משנה למודיעין, שאני עומד בראשה, כרגע מי שאמור לעמוד – אני צריך להקריא את זה עכשיו?
רם בן ברק: זה הזמן?
רם בן ברק: אני מכריז לפי סעיף 120(ב)(2) לתקנון הכנסת, שהישיבה אינה חסויה.
מירי פרנקל-שור: כל הישיבה אינה חסויה.
רם בן ברק: כל הישיבה אינה חסויה, אוקיי.
רם בן ברק: אז ועמ"ש מודיעין יכלול אותי כיושב-ראש הוועמ"ש, אלי אבידר מישראל ביתנו, צביקה האוזר מתקווה חדשה, איתן גינזבורג מכחול לבן, יאיר גולן ממרצ הם חברי הוועדה.
רם בן ברק: אני שומר שני מקומות לאופוזיציה, שנמלא אותם כשהם ייתנו את השמות.
רם בן ברק: אז אני רוצה להכריז על הוועדה.
רם בן ברק: אז מי בעד ועמ"ש המודיעין, כפי שהוקרא?
אמילי חיה מואטי: מי עומד בראש הוועדה?
איתן גינזבורג: היושב-ראש.
רם בן ברק: אין נמנעים.
רם בן ברק: אז ברוכים הבאים לוועדת המשנה למודיעין, שתתחיל את ישיבתה הראשונה בתחילת שבוע הבא.
רם בן ברק: ואני מקווה שביום שני תהיה לנו את האופציה להקים את שאר הוועדות.
רם בן ברק: בסך הכול יהיו כתשע ועדות משנה מאוד חשובות, ואני שמח על כך.
רם בן ברק: אז תודה רבה והמשך יום נעים.
רם בן ברק: הישיבה נעולה.
רם בן ברק: בוקר טוב לכולם, ביקשתי לקיים את הדיון הזה לגבי רשות החירום הלאומית.
רם בן ברק: היא רשות מאוד חשובה, בעיניי, ומאוד חיונית במדינת ישראל.
רם בן ברק: היא קיבלה תוקף אחרי מלחמת לבנון השנייה – תקנו אותי אם אני טועה – שם העורף הישראלי היה במצב תפקוד לא מי יודע מה.
רם בן ברק: כלקחים מהעניין הזה, החליטו להקים את רח"ל במתכונת של אז, ואחרי זה, זה השתנה עם ועדה כזאת או אחרת.
רם בן ברק: היינו עדים במהלך השנים להרבה מאוד מלחמות – אני אגיד את זה בשפה הכי ברורה – מלחמות אגו כאלה ואחרות, שהעבירו את זה מצד לצד, ודאגו לקחת סמכויות, להעביר סמכויות.
רם בן ברק: אני מוכרח להגיד שהיום אני לא מצליח להבין, כיושב-ראש ועדת החוץ והביטחון, איפה עומדת רח"ל, ומה תפקידה היום באירועי חירום לאומיים.
רם בן ברק: אני חושב שיש חשיבות עצומה לרשות כזאת.
רם בן ברק: רציתי לשמוע מכם, מראש רח"ל, איפה אנחנו עומדים היום, מה תפקידה של רח"ל, איזה חלק היא לוקחת באירוע החירום שאנחנו נמצאים בו כרגע – אירוע החירום שנגמר ואירוע החירום שמתחיל עכשיו.
רם בן ברק: נוכל לקבל כאן החלטה האם אנחנו רוצים להיכנס לעובי הקורה ולעשות שינויים, על מנת שרשות כזאת תוכל לתפקד בצורה מיטבית, ולא שאנחנו נבנה ברגעי רגיעה מטות, וברגעי חירום נעשה מה שבא לנו.
רם בן ברק: זאת מטרת הדיון, ואני אשמח לשמוע, ובסוף גם נסכם.
רם בן ברק: בבקשה, ראש רח"ל.
יורם לרדו: בוקר טוב, נמצאים איתי מעיין, שהיא היועצת המשפטית של רח"ל, ואיציק, שהוא ראש חטיבת המבצעים של רח"ל.
יורם לרדו: אני שמח שהזמנתם אותי לכאן, כדי להציג בפניכם את רח"ל המתהווה.
יורם לרדו: בימים אלו, רח"ל נמצאת בתהליך של בנייה מחדש, של מיקוד הייעוד שלה ומיקוד התפקידים שלה.
יורם לרדו: אנחנו בעיצומו של אישור מבנה ארגוני חדש, ובהמשך נצא למכרזים ונאייש את בעלי התפקידים על פי אותו מבנה ארגוני, כפי שאושר.
יורם לרדו: לשמחתי, עברנו את נציבות שירות המדינה, וכפי שאמרתי, אנחנו בהתהוות.
יורם לרדו: זה קורה אחרי תהליך שעברה רח"ל, וברשותך, חבר הכנסת בן ברק, אני אתן סקירה קצרה.
יורם לרדו: אני יודע שהסקירות האלה בסוף טרחניות, אבל על מנת להבין את הקונטקסט הכללי, חייבים להבין את התמורות ואת הטלטלות שהתרחשו במרחב, בדגש על רח"ל.
יורם לרדו: ראשית הצירים בנקודה הראשונה, ההתפתחות של קונספט ההתגוננות האזרחית.
יורם לרדו: הדבר הזה הוא תולדה של לקחי מלחמת העולם הראשונה, בה האוכלוסייה היא מטרה לגיטימית אז, בתפיסת המלחמה.
יורם לרדו: כל הפרקטיקות שהיום אנחנו מכירים – מיגון, הסברה, אב"כ וכל מה שעושה פיקוד העורף הלכה למעשה – התפתחו בין מלחמת העולם הראשונה לשנייה.
יורם לרדו: הן באו לידי ביטוי במלחמת העולם השנייה, כך שאוכלוסיות וחברות שנהגו בפעלתנות על פי הפרקטיקות האלה – הסיפור של הבליץ על בריטניה וההתנהגות של העם הבריטי בזמן הבליץ, הוא באמת דוגמה לעמידה איתנה ולפעלתנות של אוכלוסייה, שלוקחת את גורלה בידיה, ועושה דברים שהיום ברורים לנו מאליהם.
יאיר גולן: אם הפורום של הוועדה ירצה סקירת עומק על הבליץ, אני מוכן בכל עת לספק את זה.
רם בן ברק: אנחנו יודעים שתמיד יש לנו כאן על מי לסמוך, בכל מה שקשור להיסטוריה צבאית, חבר הכנסת גולן.
יורם לרדו: הדבר הזה קיבל ביטוי כאן, טרם הקמת המדינה, בארגונים של מתנדבים, שראו מה קורה באירופה והתנדבו ביישוב בתחומי עזרה ראשונה, חילוץ, הסברה וכן הלאה.
יורם לרדו: עוד לפני קום המדינה, מתחיל ויכוח איפה הסיפור של ההג"א – האם משאירים אותו כמתנדבים או מספחים אותו לצבא.
יורם לרדו: בן גוריון מחליט, עוד טרם הקמת המדינה וטרם הקמת צה"ל, להעביר את כל הדבר הזה לאחריותו של צבא ההגנה לישראל.
יורם לרדו: כך נולד, למעשה, כל מערך ההג"א, יחד עם המדינה בתוך צבא ההגנה לישראל.
יורם לרדו: ב-1951 נחקק חוק, שהוא אחד החוקים המאוד דרקוניים, שלמעשה נותן סמכות לראש הג"א לתת כל הוראה מצילת חיים או רכוש, בהינתן מצב מיוחד בעורף, בהינתן מלחמה.
יורם לרדו: דרך אגב, החוק זה לא שונה מאז, וכוחו יפה עד היום.
יורם לרדו: פיקוד העורף פועל מתוקף אותו חוק, שהוא מנחה על מרחבים סגורים, על לימודים ועל הגבלות תנועה.
יורם לרדו: למעשה, הוא עושה את זה מתוקף אותו חוק מ-1951.